open-index/open-wikipedia-markdown huggingface dataset:
Gulbju iezis

220px|thumb|Gulbju iezis klints staba stadijā.**Gulbju iezis** (arī **Gulbis** un deminutīvā — **Gulbītis**) ir devona iežu atsegums Amatas labajā krastā, iepretim "Dārzleju" mājām. Klints ir aptuveni 10—15 m augsta un 50 m gara. 20. gadsimtā ieža krasts strauji mainīja formu — no raga, arkas un klintssalas līdz vertikālai klints sienai. Iezis savu nosaukumu ieguvis no netālu bijušo "Gulbju" māju nosaukuma.

## Ieža krastu pārvērtības
Pirms 1969. gada ieža vietā bija smilšakmens ieža izvirzījums — **Gulbju rags**. Upes erozijas rezultātā iezī izveidojās ala, bet jau 1978. gada pavasarī Amata izgrauzās cauri visai alai un raga vietā izveidojās **Gulbju arka**. Pēc pāris gadiem arka iegruva, un no sabrukušās arkas daļas, kas atradās Amatas gultnes vidū, izveidojās **Gulbju klintssala** jeb **Gulbja stabs**. 1986. gadā šo klintssalu uzmērīja dabas pētnieks Guntis Eniņš. Mērījumos atklājās, ka upes vidū esošā sala ir 5,5 m augsta un tās platība 25 m2. Uz salas augušas vairākas egles, kas ar Gaujas nacionālā parka atļauju tika nozāģētas, lai pasargātu šo unikālo klints veidojumu. Kad Gulbju stabs sagruva 2002. gadā, tā pamatnes apkārtmērs bija tikai 50 cm.

## Atsauces
Marī Dorēna-Abēra

**Marī Dorēna-Abēra** (; dzimusi ) ir franču biatloniste.

Trīs reizes piedalījusies olimpiskajās spēlēs (, , ). 2010. gadā Vankūverā izcīnījusi bronzas medaļu sprintā un sudraba medaļu Francijas komandas sastāvā stafetē. 2014. gadā Sočos augstākais individuālais sasniegums bija iedzīšanā ieņemtā 14. vieta. 2018. gadā Phjončhanā kļuva par olimpisko čempioni jauktajā stafetē, kā arī 4×6 km stafetē sievietēm izcīnīja bronzas medaļu .

Ar panākumiem startējusi Pasaules čempionātā. 2015. gadā Kontiolahti izcīnījusi divas zelta medaļas, 2016. gadā Holmenkollene vēl trīs reizes kļuvusi par pasaules čempioni. Kopumā izcīnījusi 5 zelta, 8 sudraba un 4 bronzas medaļas. 

Pasaules kausā startē kopš 2008.—2009. gada sezonas, augstākais sasniegums kopvērtējumā ir 2015.—2016. gada sezonā ieņemtā 2. vieta. Pirmo individuālo uzvaru kādā Pasaules kausa distancē guvusi tikai 2015. gada Pasaules čempionātā, kad uzvarēja sprintā.

## Karjeras rezultāti
### Olimpiskās spēles

### Pasaules čempionāts

### Pasaules kausa kopvērtējums

### Statistika Pasaules kausā

## Ārējās saites

*
Kairišs

**Kairišs** (sieviešu dzimtē Kairiša) ir latgaliešu cilmes uzvārds, kas zināms kopš 17. gadsimta. Cilvēki ar šo uzvārdu:
* Astrīda Kairiša (1941—2021), aktrise
* Viesturs Kairišs (1971), režisors

## Skatīt arī
* Kairīši
Lielais Nabas ezers

**Lielais Nabas ezers** (arī Lielais Nabes ezers) ir ezers Kuldīgas novada Padures pagastā. Izvietojies pagasta ziemeļdaļā Nabas ezeru grupā austrumos no autoceļa P108. Krasti lēzeni, slīpi, dibens — dūņains, dūņu slānis biezāks par 2 m. Ietek Tumšais valks un Struņķvalks, iztek Naba uz Ventu. Caurteka savieno Lielo Nabas ezeru ar Mazo Nabas ezeru austrumos. Piekrastē aug niedres, meldri, ežgalvītes, grīšļi, vietām — kosas, aiz virsūdens augu joslas — dzeltenās lēpes, un skaujošās glīvenes, mazāk — raglapes, glīvenes. Konstatēta ūdens ziedēšana. Ezerā mīt vēdzele, kaze, zutis, ķīsis, asaris, līnis, karpa, karūsa, plaudis, līdaka, plicis, rauda, rudulis, sudrabkarūsa, ālants, sapals, salate, ausleja, grundulis, spidiļķis, vimba, sīga, zandarts, vīķe, akmeņgrauzis, trīsadatu stagars, deviņadatu stagars, sams.

Ezera ziemeļrietumu krastā kempings «Nabīte», ir vairākas peldvietas.

## Atsauces
Mazais Nabas ezers

**Mazais Nabas ezers** (arī Mazais Nabes ezers) ir ezers Kuldīgas novada Padures pagastā. Izvietojies pagasta ziemeļdaļā Nabas ezeru grupā starp autoceļu P108 un Ventu. Krasti lēzeni, slīpi, dibens — dūņains. Ietek septiņi strauti, tajā skaitā Mellais grāvis, Zīļvalks, Garūdens, iztek caurtece uz Lielo Nabas ezeru rietumos. Ezera austrumu galā 1,1 ha lielā Sīmaņsala. Ezerā mīt plaudis, rauda, asaris, līdaka, zandarts, vimba, karpa, līnis, zutis, plicis, salate, vēdzele, ķīsis, rudulis, karūsa.

Ezera ziemeļrietumu krastā atrodas Nabas muiža.

## Atsauces
Aglonas iela

**Aglonas iela** var būt:

* Aglonas iela — iela Jūrmalā;
* Aglonas iela — iela Rīgā;
* Aglonas iela — iela Daugavpilī;
* Aglonas iela — iela Krāslavā;
* Aglonas iela — iela Preiļos;
* Aglonas iela — iela Aglonas pagasta Aglonā;
* Aglonas iela — iela Rušonas pagasta Aglonas stacijā;
* Aglonas iela — iela Olaines pagasta Medemciemā;
* Aglonas iela — iela Višķu pagasta Višķos.
Asītes iela

**Asītes iela** ir iela Rīgā, Zemgales priekšpilsētā, Bieriņos. Iela sākas krustojumā ar Ojāra Vācieša ielu un beidzas krustojumā ar Tēriņu ielu, nekrustojot citas ielas. Kopējais ielas garums ir 225 metri, tā klāta ar asfalta segumu. Ielā ir savrupmāju apbūve, atrodas arī sākumskola un pirmsskolas izglītības iestāde "Mazulītis Rū", kā arī autopiekabju tirdzniecības un nomas laukums.

Iela nosaukta Asītes — ciema Dienvidkurzemes novadā — vārdā.

## Ielu savienojumi
Asītes iela ir savienota ar šādām ielām:
* Ojāra Vācieša iela (T veida krustojums)
* Tēriņu iela (T veida krustojums)

## Skatīt arī
* Bieriņi

## Atsauces
Sakalobra

**Sakalobra** () ir neliels ciemats Eskorkas pašvaldībā Spānijas salas Maļorkas ziemeļrietumu krastā. Ciemats ar ostu ir galamērķis tūrisma autobusiem un šosejas riteņbraucējiem un ir sasniedzams tikai pa vienu līkumotu kalnu ceļu, ko projektējis itāļu inženieris Antonio Parjeti. Tas tika pabeigts 1932. gadā. Ceļš sastāv no serpentīna ar 26 līkumiem un spirāles tilta. Kalnu pāreja oficiāli saucas *Coll del Reis* vai *Col de Cal Reis*, tomēr biežāk to apzīmē ar tā pakājē esošā ciemata nosaukumu.

Kāpuma garums no ciemata puses ir 9,9 kilometri ar vidējo slīpumu 7,1%.

## Atsauces

## Ārējās saites
Ilgvars Matrozis

**Ilgvars Matrozis** (1938-1987) bija latviešu kordiriģents, Vispārējo latviešu Dziesmu un Deju svētku virsdiriģents (1985).

## Dzīvesgājums
Dzimis  Apriķu pagastā.
1966. gadā beidza Latvijas Valsts konservatorijas kordiriģēšanas nodaļu. Bija LPSR Valsts Akadēmiskā kora (tagad — Valsts Akadēmiskais koris "Latvija") diriģents (1970-1975), kopš 1975. gada Operas un baleta teātra galvenais kormeistars. Līdztekus kopš 1983. gada strādāja ar pašdarbības koriem — Dobeles skolotāju kori "Sidrabe" un vīru kori "Auseklis". Kopā ar brāļiem Imantu un Gido Kokariem dibināja un vadīja kamerkori *Ave Sol*.
Vispārējo latviešu Dziesmu un Deju svētku virsdiriģents (1985).

Miris .

## Atsauces
Latvijas Vikipēdijas maratons

thumb|250px|Vikimaratona atklāšana

**Latvijas Vikipēdijas maratons** bija vairāku privāto partneru kopīga aktivitāte ar mērķi aktivizēt latviešu valodas lietojamību mācību procesā, izziņā un pētnieciskajā darbā, palielinot rakstu skaitu Vikipēdijā latviešu valodā. Maratons atklāts . Projekta mērķis bija līdz Latvijas simtgadei () Vikipēdijas latviešu valodā versijā pārsniegt 100 tūkstošu rakstu robežu.

Maratona iniciators bija *[[Norvik Banka]]*, bet partneri — Latvijas Universitāte, Valsts valodas centrs, Latvijas Vikipēdijas redaktori, Latvijas Radio 5, uzņēmums Tilde, informatīvi kampaņu atbalsta Delfi, balvas labāko rakstu autoriem nodrošina *[[Samsung]]*.

2015. gada martā Vikipēdijā latviešu valodā bija aptuveni 59 tūkstoši rakstu, Vikipēdijā lietuviešu valodā — ap 170 tūkstošiem rakstu, Vikipēdijā igauņu valodā — 131 tūkstotis rakstu.

## Kampaņa
thumb|Vikimaratona plakāts Rīgā

Maratona laikā no 2015. gada marta līdz augustam tika rīkota komunikācijas kampaņa, lai uzrunātu Latvijas sabiedrību iesaistīties Vikipēdijas paplašināšanā. Kampaņā tika skaidrota Vikipēdijas nozīme un veiktas izglītojošas aktivitātes par Vikipēdijas rakstu veidošanu. Pasākuma kampaņa tika reklamēta sociālajos tīklos, kā arī izmantojot vides reklāmu. Tajā tika izplatīti *[[YouTube]]* video, kur sabiedrību uzrunāja:
* biatlonists Andrejs Rastorgujevs;
* Latvijas Universitātes rektors Mārcis Auziņš;
* rakstniece Inga Žolude;
* draugiem.lv runasvīrs Jānis Palkavnieks;
* mūziķis Jānis Stībelis;
* Vikipēdijas aktīvists Edgars Lecis.

## Balvas
Maratona partneru kopīgi veidota žūrija vērtēs rakstus pēc vairākiem kritērijiem un kampaņas noslēgumā četri autori saņems balvas.

Raksti tiek vērtēti šādās kategorijās:
* Kvalitatīvākais raksts ar lielāko intelektuālo ieguldījumu (viens vai daži īpaši izstrādāti raksti);
* Vērtīgākais devums (daudzuma un kvalitātes apvienojums);
* Lasītākais raksts (autors, kura raksti tika daudz lasīti vai viens raksts īpaši lasīts);
* Interneta simpātijas balva.

### Tematiskās partneru nedēļas
Kampaņā notika arī tematiskās partneru nedēļas, kuru ietvaros labākais raksts par katru tēmu saņēma balvu no partnera.

## Ārējās saites
* Kampaņas mājaslapa
* Latvijas Vikipēdijas maratona atklāšanas pasākums
* Wikipēdija maratons ep.1 Par un Ap
* Par Latvijas Vikipēdijas maratonu stāsta Mārcis Auziņš
* Par Latvijas Vikipēdijas maratonu stāsta Jānis Palkavnieks
* Par Latvijas Vikipēdijas maratonu stāsta latviešu Vikipēdijas redaktors Edgars Lecis
* Par Latvijas Vikipēdijas maratonu stāsta Inga Žolude
Rostest

***Rostest*** () ir Krievijas Federācijas lielākā praktiskās metroloģijas un sertifikācijas organizācija. *Rostest* galvenais pienākums ir metroloģijas valsts uzraudzība, lai nodrošinātu un uzturētu vienotu mērījumu sistēmu rūpniecībā, veselības aprūpē, sakaru sistēmās, tirdzniecībā, militārajā aizsardzībā, resursu uzskaites procesā, kā arī dabas aizsardzībā un citu veidu saimnieciskajā darbībā.

## Darbība
*Rostest* speciālisti veic dažādu mērīšanas līdzekļu pārbaudes, kalibrēšanu un testēšanu, lai apstiprinātu to veidus un testēšanas iekārtu, kā arī mērījumu izpildes metožu lietošanu.

## Sertifikācija Krievijā
Lai importētu un pārdotu preces Krievijā, ir jāsaņem atļaujas dokumenti. Šos dokumentus izsniedz akreditētā centrā Rīgā. Tie ietver atbilstības sertifikātus, atbilstības deklarācijas un atbrīvojuma vēstules. *Rostest* galvenais uzdevums ir atļaujošo sertifikācijas dokumentu sagatavošana. Institūcijas, kas sadarbojas ar *Rostest* Krievijā, ir Tehniskās regulēšanas un metroloģijas federālā aģentūra, Ārkārtas situāciju ministrija, Patērētāju tiesību aizsardzības un cilvēku labklājības federālais uzraudzības dienests, Viskrievijas sertifikācijas zinātniskās pētniecības institūts. Saņemot vajadzīgos Krievijas sertifikātus, ārvalstu ražotāji iegūst priekšrocības salīdzinājumā ar citiem ražotājiem: viņi var nodrošināt savas piedāvātās preces ar vajadzīgajiem dokumentiem, tādējādi ietaupot izplatītāju naudu. Agrāk ārzemju produkcijas izplatītāji un pircēji Krievijā paši sagatavoja sertifikācijas dokumentus, bet tagad vairums klientu Krievijā vēlas iegādāties preces, kam jau ir visi vajadzīgie Krievijas sertifikāti. *Rostest* sertifikācijas centrs sadarbojas tieši ar ražotājiem un sagatavo sertifikātus saskaņā ar dažādām sertifikācijas shēmām. Viena no tām ir dokumentu izstrāde produkcijas sērijai. Šī shēma ļauj nodot sertifikāta kopiju jebkuram pircējam vai izplatītājam Krievijā.

## Funkcijas
Viena no pirmajām preču, pakalpojumu un kvalitātes sistēmu sertifikācijas institūcijām obligātās sertifikācijas sistēmas ietvaros uz *Rostest* bāzes Maskavā tika izveidota 20. gadsimta 90. gadu sākumā. Sertifikācija obligātajā sertifikācijas sistēmā apstiprina preču un pakalpojumu drošumu cilvēkiem un videi. Šāda veida sertifikācija ir nepieciešama, lai importētu un pārdotu savus ražojumus Krievijas Federācijas teritorijā. Turklāt *Rostest* pieder viens no Eiropā lielākajiem testēšanas centriem, kur tas var testēt produktu, sadzīves tehnikas un patēriņa preču lietderības un kvalitātes atbilstību Krievijas, kā arī starptautisko standartu prasībām.

## Iespējas
*Rostest* pieder mūsdienīga testēšanas bāze un visjaunākais aprīkojums. *Rostest* aktīvi sadarbojas ar ievērojamiem testēšanas centriem un laboratorijām Krievijā un ārvalstīs. *Rostest* laboratorijās tiek veikti gan obligātās, gan brīvprātīgās sertifikācijas testi, lai apstiprinātu ražojumu drošuma un kvalitātes atbilstību normatīvajiem dokumentiem.

## Atsauces

## Ārējās saites
* ''Rostest'' oficiālā mājaslapa 
* ''Rostest'' oficiālā tīmekļa vietne Latvijā //
Zvirgzdu ezers

**Zvirgzdu ezers** (arī **Zvirgzdenes ezers**, **Zvirgzdens ezers**) ir ezers Kurzemē Kuldīgas novadā. Krasti lēzeni, slīpi, austrumos un ziemeļaustrumos — stāvi, dibens — smilšains, dūņains, vietām siekstains un avotains. Ezerā viena 0,1 ha liela ar krūmiem un bērziem aizaugusi sala. Ietek četri grāvji un strauti, iztek Stirna uz Užavu. Mīt līdaka, plaudis, plicis, rauda, līnis, karūsa, asaris, ķīsis, zutis, rudulis, sapals, vīķe, spidiļķis, akmeņgrauzis. Ziemeļu un rietumu krastā atpūtas vietas un peldvietas.

Ezera krastā 6 viensētas, gar rietumu galu iet autoceļš V1264. Ezera ziemeļu krastā vietējas nozīmes arheoloģiskais piemineklis Grīnbergu senkapi, bet rietumu krastā — vietējas nozīmes arheoloģiskais piemineklis Ķīšu senkapi. 1976. gadā ezera krastā uzņemta latviešu spēlfilma „Ezera sonāte”. 1992. gadā ezerā noslīcis latviešu kinooperators Juris Podnieks.

## Atsauces
Alsungas dzirnavezers

**Alsungas dzirnavezers** (arī Alsungas ezers, Alsungas dzirnezers, Alšvangas dzirnavezers) ir mākslīga ūdenstilpe Kuldīgas novada Alsungas pagasta Alsungas ciemā. Uzstādināts uz Kauliņas upes pie Mazreģvalka ietekas tajā. Krasti slīpi, neliela piekrastes daļa dambja pusē izklāta ar betona plāksnēm. 1999. gadā nodota ekspluatācijā Alsungas hidroelektrostacija ar jaudu 110 kW. Dzirnavezerā mīt līdaka, karpa.

Dzirnavezera krastā atrodas Dižgabalkalna pilskalns un Alsungas pils.

## Atsauces
Vsetīna

**Vsetīna** () ir pilsēta Čehijā, Zlīnas apgabala Vsetīnas apriņķa centrs, Morāvijas Valahijas reģionā.

## Vēsture
Rakstos pirmoreiz minēta 1308. gadā. 17. gadsimta pirmajā pusē pilsētu savā īpašumā ieguva Albrehts fon Vallenšteins. Pilsētas un apkārtnes iedzīvotāji tomēr ilgus gadus bruņotā cīņā pretojās kontrreformācijai. Ilgu laiku pilsēta atradās Hābsburgu impērijas sastāvā. No 19. gadsimta pilsēta attīstījās kā rūpniecības centrs. No 1918. gada — Čehoslovākijā. Kopš 1993. gada — Čehijā.

## Zinātne
Pilsētas pievārtē atrodas 1950. gadā dibinātā Vsetīnas observatorija.

## Cilvēki
Vsetīna ir futbolista Romana Hubnīka (*Roman Hubník*, 1984) un politiķa Mireka Topolāneka (*Mirek Topolánek*, 1956) dzimtā pilsēta. Vsetīnā dzimis arī Čehijas hokeja izlases spēlētājs Jakubs Štepāneks.

## Sports
Pilsētā bāzēta hokeja komanda *[[HK Vsetín]]*, kas 20. gadsimta 90. gados sešas reizes izcīnīja Čehijas Ekstralīgas čempiones titulu, tādējādi kļūstot par titulētāko komandu līgas pastāvēšanas vēsturē. Finansiālu problēmu dēļ 2007.—08. gada sezonā komanda nespēlēja, taču kopš 2008. gada tā spēlē Čehijas trešajā spēcīgākajā hokeja līgā.

## Atsauces

## Ārējās saites

*Vsetīnas observatorija
2015. gada 20. marta saules aptumsums

thumb|250px|Saules aptumsuma animācija

thumb|250px|Rīga 11:58
**2015. gada 20. martā notika pilns [[saules aptumsums]]**.

Aptumsuma magnitūda bija 1,045. Tā ilgākā fāze bija novērojama 2 minūšu 47 sekunžu attālumā no Fēru Salu krasta. Tas bija pēdējais pilnais saules aptumsums, kas novērojams Eiropā līdz 2026. gada 12. augusta aptumsumam.

Sava ceļa beigās Mēness ēna pacēlās no zemes virsas visumā Zemes ziemeļpolā. Tā kā 20. marts ir pavasara ekvinokcija, aptumsums notiek brīdī, kad saule pirmo reizi sešos mēnešos paceļas virs ziemeļpola.

Vienīgās apdzīvotās vietas, kur redzams pilns saules aptumsums un iespējama nokļūšana ar publiski pieejamu transportu, bija Fēru Salās un Svalbārā.

## Latvijā
Saules aptumsums bija redzams arī Latvijas teritorijā. Rīgā aptumsums sākās (pēc Latvijas laika) plkst. 10.56, maksimālā fāze bija plkst. 12.05, bet beidzās aptumsums plkst. 13.14. Latvijas ziemeļrietumu daļā aptumsums sākās un beidzās līdz pat divām minūtēm ātrāk, bet dienvidaustrumu daļā – līdz pat divām minūtēm vēlāk. Maksimālā aptumsuma fāze Rīgā bija 0,77, Ventspilī – 0,80, bet Daugavpilī – 0,74. Aptumsuma novērošanu apgrūtināja mākoņainie laika apstākļi.

## Ietekme
Eiropas Savienības saules enerģijas ražošanas jauda ir aptuveni 90 Gigavati. Šis apjoms varēja īslaicīgi samazināties par līdz pat 34 GW, ja debesis bija skaidras. Šī bija pirmā reize, kad aptumsumam bija ievērojama ietekme uz enerģijas sistēmu, un ražošanas sektors veica pielāgojumus, lai mazinātu šo ietekmi. Jaudas gradients (izmaiņas jaudā) varēja būt −400 MW/min un +700 MW/min. Tādas vietas kā Nīderlande, Beļģija un Dānija varēja būt aizklātas par 80%. Temperatūra varēja pazemināties par 3 °C un vēja jauda varēja samazināties, jo tā ātrums samazinās par 0,7 m/s.

## Atsauces
Dāvids Krūza

**Dāvids Krūza** (1868 — 1942) bija latviešu lauksaimnieks, sabiedrisks darbinieks. Piedalījies 1905. gada revolūcijā, vēlāk nodarbojies ar zemkopību Zaļenieku pagastā. Bijis nedemokrātiski ievēlētās Tautas Saeimas deputāts. Kā vecākais no deputātiem atklāja tās pirmo sēdi.

## Atsauces
Taškorgana

**Taškorgana** (, *Tǎshénkù'ěrgàn*; , *Tashqurghan*) ir pilsētiņa Ķīnas rietumos, Taškorganas tadžiku autonomā apriņķa administratīvais centrs. Izvietojusies Taškorganas upes krastā pie Karakoruma šosejas ielejā starp Pamiram piederīgo Sarikola grēdu rietumos un Kuņluņam piederīgo Taškorganas grēdu austrumos. Nosaukums tjurku valodās nozīmē «Akmens cietoksnis».

## Vēsture
Taškorgana ir sena pieturvieta Zīda ceļā. Zināma jau 2000 gadus no Haņu dinastijas laikiem kā Puli karalistes centrs. Tiek uzskatīts, ka Taškorganas cietoksnis minēts jau Ptolemaja darbos. Agrīnajos viduslaikos pilsēta bija Sarikolas karalistes centrs ar Sarikolas nosaukumu. Pie cietokšņa izrakumos atrasts arī zoroastriešu templis.

## Atsauces

## Ārējās saites
Mārketinga pētīšana

**Mārketinga pētīšana**, arī **Mārketinga pētījumi** ir informācijas vākšanas, apstrādes, analīzes un izplatīšanas process, lai noteiktu mārketinga iespējas un problēmas, izstrādātu un novērtētu mārketinga aktivitātes un pilnveidotu mārketinga procesus.

Atšķirība starp mārketinga pētījumiem un tirgus pētījumiem ir tāda, ka mārketinga pētījumi pēta visus mārketinga aktivitāšu daudzos aspektus – tirgus situāciju, konkurentu uzvedību, pārdošanas rezultātus, produkta situāciju tirgū, reklāmas efektivitāti, cenu politiku, uzņēmējdarbības attīstības prognozes u.c. To uzdevums ir atklāt un definēt mārketinga iespējas, panākumus un problēmas, kas palīdz plānot jaunas mārketinga aktivitātes un izvērtēt īstenoto mārketinga aktivitāšu rezultātus. Mārketinga pētījumos tiek izmantotas kvalitatīvās un kvantitatīvās pētījumu metodes. Pētījumi cenšas noskaidrot, kā mārketinga mikss ietekmē klientu un pircēju uzvedību. Atbilstoši uzņēmuma darbības jomai, pētījumi dalās patērētāju pētījumos un uzņēmumu (B2B) pētījumos. 

Mārketinga pētījumu rezultātā uzņēmums izmanto iegūto informāciju šajos virzienos:
* iespējamo mārketinga aktivitāšu izstrāde;
* mārketinga aktivitāšu novērtējums;
* mārketinga aktivitāšu efektivitātes noteikšana;
* mārketinga procesa pilnveidošana.
Mārketinga pētījumus var veikt dažādās formās, sākot no vienkāršas novērošanas līdz pat statistiskai analīzei. Mārketinga pētīšanas organizēšana atkarīga galvenokārt no uzņēmuma lieluma, resursiem un organizatoriskās struktūras, uzņēmums to var veikt pašu spēkiem, vai piesaistīt specializētu mārketinga pētniecības uzņēmumu. 

## Atsauces
Karību jūras pirāti: Salazara atriebība

**"Karību jūras pirāti: Salazara atriebība"** (), pazīstama arī kā **"Karību jūras pirāti: Miroņi neko nestāsta"** (), ir amerikāņu fantāzijas filma, kuras režisori ir Espens Sandbergs un Joahims Rennings. Filmas pirmizrāde notika 2017. gada 11. maijā Šanhajā. Filmas galvenajās lomās ir Džonijs Deps, Džefrijs Rašs un Havjers Bardems. Filma veidota sadarbībā ar *[[Walt Disney Pictures]]* un *Jerry Bruckheimer Films*.

Šī ir "Karību jūras pirātu" cikla piektā daļa.

## Atsauce

## Ārējās saites
Salamandru apakškārta

**Salamandru apakškārta** (*Salamandroidea*) ir astaino abinieku kārtas (*Caudata*) apakškārta, kas apvieno 90% no mūsdienās dzīvojošajiem astainajiem abiniekiem. Tas ir nedaudz mazāk kā 600 sugas, un tās tiek iedalītas 7 dzimtās. Vislielāko sugu dažādību apvieno bezplaušsalamandru dzimta (*Plethodontidae*), kurā ir 70% sugu no visas salamandru apakškārtas, turklāt gandrīz visas šīs sugas mājo Ziemeļamerikā un Centrālamerikā. Apakškārtas sugas izplatītas arī Dienvidamerikā, Ziemeļāfrikā un Eirāzijā. Tās nav sastopamas Antarktīdā, Āfrikā uz dienvidiem no Sahāras un Okeānijā.

## Kopīgās īpašības
Salamandru apakškārtas sugas varētu saukt arī par augstāk attīstītajām salamandrām un no primitīvo salamandru apakškārtas (*Cryptobranchoidea*) sugām atšķiras ar to, ka apakšžokļa kauls ir viengabalains un visas sugas vairojas ar iekšējo apaugļošanos. Pēc pārošanās sperma tiek noglabāta īpašā uztveršanas orgānā, kas atrodas mātītes kloākā. Tā tiek izmantota pēc vajadzības, kad pienācis laiks apaugļot olšūnas. Visvecākā zināmā salamandras fosilija ir 157 miljonus gadu veca un tā ir aizvēsturiskā *[[Beiyanerpeton jianpingensis]]* salamandru suga.

## Sistemātika
* **Salamandru apakškārta** (*Salamandroidea*)
** Ambistomu dzimta (*Ambystomatidae*)
** Amfīmu dzimta (*Amphiumidae*)
** Bezplaušsalamandru dzimta (*Plethodontidae*)
** Klusā okeāna milzu salamandru dzimta (*Dicamptodontidae*)
** Proteju dzimta (*Proteidae*)
** Salamandru dzimta (*Salamandridae*)
** Strautu salamandru dzimta (*Rhyacotritonidae*)

## Atsauces
Tiešā tirgvedība

250px|thumb|Tiešās tirgvedības materiālu kopums
**Tiešā tirgvedība** jeb **tiešais mārketings** ir tirgvedības veids, kurā uzņēmumu reklāmas ziņas tiek piegādātas tieši potenciālajiem klientiem, bez citu plašsaziņas līdzekļu starpniecības. Šie reklāmas materiāli var būt fiziski — iespiesti materiāli, kas tiek izdalīti uz ielas vai nosūtīti pa pastu; un elektroniski — e-pasta sūtījumi vai īsziņas. Trīs lielākie tiešās tirgvedības paveidi ir telemārketings, e-pasta mārketings un tiešā pasta mārketings. Kopumā tiešā tirgvedība ir daudz agresīvāks tirgvedības veids, jo cenšas potenciālo klientu sasniegt individuāli un izraisīt tūlītēju, aktīvu darbību. Tiešās tirgvedības materiālu mērķis ir veicināt pārdošanu, tāpēc tie vienmēr aicina sūtījuma saņēmēju uz konkrētu rīcību — zvanīt uz norādīto telefonu, rakstīt uz norādīto e-pasta adresi vai apmeklēt interneta lapu, kurā tiek veikts pārdošanas darījums.

Tiešās tirgvedības pirmsākumi saistās ar produktu katalogiem, kurus izsūtīja mājsaimniecībām, kas veica izvēli no katalogā piedāvātajiem produktiem un nosūtīja savu izvēli pa pastu. ASV Tiešā pasta mārketinga asociāciju izveidoja 1917. gadā.
 
Tā kā veiksmīgi darījumi veido niecīgu daļu no kopējā izsūtīto fizisko un elektronisko materiālu apjoma, tiešās tirgvedības uzņēmumi bieži tiek apvainoti par mēstuļu un neadresēta pasta piesārņojuma radīšanu. Precīzākai klientu sasniegšanai tie veic iepriekšēju adresātu atlasi, kā arī veido datubāzes. E-pasta adrešu un telefona numuru datubāzu veidošana un izmantošana pēdējos gados kļuvusi par patstāvīgu tirgvedības nozari — datubāzu mārketingu. Lai veidotu savu klientu datubāzes, lielākā daļa uzņēmumu saviem klientiem lūdz norādīt telefonu, e-pasta un pasta adreses, uz kurām vēlāk tiek sūtīti tiešās tirgvedības materiāli.

Tiešā tirgvedība sniedz vairākas priekšrocības uzņēmumiem — tas ir lētāks par tradicionālajām reklāmas kampaņām un TV klipiem, kā arī ļauj potenciālo klientu sasniegt tieši — vai nu mājās, datorā vai viedtālrunī, tādējādi ļaujot tiem konkurēt ar lielajiem reklāmas devējiem. Šī iemesla dēļ tiešo tirgvedību bieži izmanto arī bezpeļņas un labdarības organizācijas. Tiešās tirgvedības iespiedmateriālus var izplatīt arī tieši, piegādājot tos savas apkaimes iedzīvotājiem, izdalot populāra lielveikala apmeklētājiem vai sastrēgumstundās uz ielas.

Atšķirībā no daudziem citiem tirgvedības pasākumiem, tiešās tirgvedības rezultātus ir viegli izmērīt. Zinot izsūtīto katalogu, veikto zvanu un nosūtīto e-pastu skaitu, var aprēķināt to attiecību pret kampaņas rezultātā noslēgto darījumu skaitu. Kampaņu veidotāji arī apkopo kopējo saņemto zvanu, atvērto e-pastu un apmeklēto interneta lapu datus, lai redzētu, kuri no materiāliem izraisīja lielāko pozitīvo reakciju.

## Atsauces
Puķu tabaka

**Puķu tabaka** (*Nicotiana alata*) ir viengadīgs, 60 — 150 cm augsts lakstaugs. Tabakas ģints pārstāvis, ar nikotīna saturu lapās.

Stumbrs stāvs, zarains, tāpat kā viss augs, ar gariem dziedzermatiņiem. Lapas izkārtotas pamīšus, sēdošas, mazliet nolaidenas. Lapu plātne iegareni lāpstveidīga, ovāla, apakšējām lapām līdz 50 cm gara un 20 cm plata, augšējās pakāpeniski samazinās, mala gluda vai reti robota, dzīslojums lapas iekšpusē stipri izteikts. Ziedi ar īsiem kātiņiem, sakārtoti rituļos, tie atveras naktī un stipri smaržo. Kauss 2,5 — 3 cm garš, līdz pusei šķelts 5 nevienādās zobainās daļās. Vainags parasti balts (bieži sastop arī rozā, sārtas un sārti violetas formas), ārpusē ar dziedzermatiņiem; vainaga stobriņš 6 — 8 cm garš; vainaga apmale riteņveidīga, 6,5 — 9 cm diametrā. Putekšņlapas — 5, to kātiņi piestriprināti vainaga stobriņa pamatam un divas trešdaļas saauguši ar vainaga stobriņu. Auglenīca ar divcirkņu sēklotni, garu pavedienveidīgu irbuli un galviņveidīgu vai mazliet divdaivainu drīksnu. Auglis — kausā ietverta pogaļa, nogatavojusies atveras ar divām vārsnēm. Zied no jūnija līdz vēlam rudenim.

## Skatīt arī
* Īstā tabaka
* Šņaucamā tabaka
* Pelēkā tabaka
* Nikotīns

## Atsauces
Statistiskā novērošana

**Statistiskā novērošana** ir informācijas vākšana saskaņā ar iepriekš noteiktu programmu par sabiedrībā notiekošajām ekonomiskajām, demogrāfiskajām un sociālajām parādībām un procesiem.

Izdala divus novērojumu veidus:
* valsts statistiskie novērojumi (valsts programmas, valsts vai pašvaldību institūcijas);
* citi statistiskie novērojumi (juridiskās vai fiziskās personas).

Statistisko informāciju iegūst, izmantojot šādus novērošanas paņēmienus:
* apkopojot statistikas anketas un pārskatus;
* izmantojot valsts reģistru un citu informāciju sistēmu datus;
* veicot vienreizējas vai periodiskas skaitīšanas un apsekojumus.

## Biežāk pieļautās kļūdas statiskajā novērošanā

Kļūdas rodas no neprecizitātes, ko var pamanīt novirzē starp faktiskajiem un aprēķinātajiem datiem. Šīs kļūdas iedala reģistrācijas un reprezentativitātes kļūdās. Tās rodas respondentu nepatiesu atbilžu dēļ, kas var tikt veiktas gan apzināti, gan neapzināti, kā arī neprecīzas datu apkopošanas rezultātā. Abi kļūdu veidi var būt nejauši vai sistemātiski.
* Nejaušās reģistrācijas kļūdas var pieļaut respondents savās atbildēs vai arī reģistrators pie veidlapu aizpildīšanas.
* Sistemātiskās reģistrācijas kļūdas var būt apzinātās (tīša, tendencioza faktu sagrozīšana), kā arī neapzinātās (mērinstrumentu neprecizitātes dēļ, reģistratora paviršības dēļ u.t.t.
* Nejaušās reprezentācijas kļūdas ir novirze, kas rodas, jo novērošanai atlasīto vienību kopa nepilnīgi atspoguļo visu kopu.
* Sistemātiskās reprezentācijas kļūdas rodas, neievērojot pētāmās kopas nejaušās atlases principus.

## Atsauces
Augusts Matisons

**Augusts Matisons** (1898—1944) bija latviešu politiķis. Bijis 4. Saeimas, kā arī nedemokrātiski ievēlētās Tautas Saeimas deputāts. Latvijas Komunistiskās partijas biedrs.

## Biogrāfija
Augusts Matisons piedzima  Turaidas pagastā. Septiņu gadu vecumā sācis apmeklēt Turaidas skolu. Desmit gadu vecumā nomira viņa tēvs. Kad A. Matisonam bija trīspadsmit gadi, ģimene pārcēlās dzīvot uz Rīgu. Pabeidzis Rīgas pilsētas pamatskolu.

Pirmā pasaules kara laikā ģimene pārcēlusies atpakaļ uz Turaidu. Matisons ticis iesaukts armijā, taču slimības dēļ no dienesta atbrīvots. Strādājot Cēsu apriņķī, ticis ievēlēts strādnieku komitejā, iestājies Sarkanajā gvardē. Vācu karaspēks viņu sagūstīja un nosūtīja uz Vāciju. Pēc atbrīvošanas 1918. gadā atgriezies Rīgā un iestājies Sarkanajā armijā. 1926. gadā sācis darboties Latvijas Komunistiskās partijas jaunatnes organizācijā. 1928. gadā kļuvis par jaunatnes organizācijas biedru, bet 1929. gadā — par partijas biedru. 1931. gadā bijis viens no delegātiem Maskavā notiekošajā Padomju Savienības Komunistiskās partijas kongresā. Pēc atgriešanās uz 8 mēnešiem ticis apcietināts.

1932. gada decembrī, pēc tam, kad partijas biedrs Austris Bērziņš atteicās no Saeimas deputāta mandāta, Matisons kā nākamais kandidātu sarakstā kļuva par 4. Saeimas deputātu. 1933. gada novembrī līdz ar pārējiem komunistu deputātiem apcietināts un notiesāts uz 6 gadiem spaidu darbos. Mandātu saglabājis līdz Ulmaņa apvērsumam 1934. gada maijā, pēc kura Saeima tika atlaista. 1938. gadā amnestēts.

1940. gada jūnijā pēc Latvijas okupācijas kļuvis par nedemokrātiski ievēlētās Tautas Saeimas deputātu. 1941. gada janvārī ievēlēts PSRS Tautību padomē no Cēsu apgabala.

Kritis Otrā pasaules kara laikā, Sarkanās armijas Rīgas operācijas sākumā 1944. gada 16. septembrī Liepkalnes pagastā.

## Atsauces
Taškurgana

**Taškurgana** var būt:

* Taškorgana — pilsēta Ķīnā;
* Taškorgana — upe Ķīnā;
* Holmas Afganistānā agrākais nosaukums.
Rudzupuķe

**Zilā rudzupuķe** (*Centaurea cyanus*) ir viengadīgs, 20—60 cm garš kurvjziežu dzimtas lakstaugs. Izplatīts Eiropā.

## Apraksts
[thumb|left|[Karls Aksels Magnuss Lindmans|K. Lindmana ilustrācija no grāmatas *"Bilder ur Nordens Flora"*, 1917—1926]]
Stublājs stāvs, zarains, šķautņains ar tīmekļainiem matiņiem. Sakne vārpstveidīga.

Lapas lineāras vai lancetiskas, sēdošas, stublāja apakšējās lapas var būt plūksnainas, pelēki zaļas. To garums 3—8 cm, platums 0,2—0,5 cm.

Ziedu kurvīši pa vienam zaru galā, apmēram 3 cm plati, 1,5—2 cm gari. Vīkala lapas zaļas, olveidīgas, ar zobainu, tumšu, plēvjainu piedevu galā. Kurvīša ziedu gultne ar plēkšņlapiņām. Kausmatiņi cieti, apmēram tikpat gari kā auglis, rūsgani, retumis gaiši. Ziedi zili, retumis balti, kurvīša ārmalā apmēram trīs reizes garāki nekā vidū, ar slīpu, piltuvveidīgu vainagu (piltuvziedi) un parasti neauglīgi. Kurvīša vidū violeti 15—19 divdzimumu stobrziedi.

Auglis ap 0,4 mm garš, apmatots sēklenis. Zied no jūnija līdz septembrim.

## Izplatība
Sākotnēji izplatīta Eiropas dienvidrietumu daļā, no kurienes rudzupuķe plaši ieviesusies citur Eiropā , līdz pat Urāliem, arī Kaukāzā. Latvijā diezgan bieži.

## Biotopi
Atsevišķi eksemplāri un dažāda lieluma grupas labības tīrumos, ceļmalās un nezālienēs. Raksturīga suga starp kultivētu tīrumu augiem, īpaši nezāļainos rudzu sējumos.

## Izmantošana
Iecienīts ārstniecības augs. Drogām ievāc pilnīgi izplaukušus kurvīšus, malējos zilos ziedus. Var uzglabāt vienu gadu. Lieto arī komprešu veidā.

Senāk ziedi izmantoti krāsošanai, tie satur zilu krāsvielu. Tiek audzētas piemājas dārzos kā krāšņumaugs. Labs medusaugs, no kura medusbites ievāc nektāru un putekšņus.

## Galerija

Attēls:Centaurea cyanus - Keila.jpg|Neizplaukusi rudzupuķe
Attēls:Zila_rudzupuke 0645.JPG|Medusbite ievāc nektāru
Attēls:Rudzupukes-lauks.JPG|Rudzupuķu lauks


## Skatīt arī
* Kurvjziežu dzimta

## Atsauces

## Ārējās saites
Ģimenes hiperholesterinēmija

**Ģimenes hiperholesterinēmija** ir autosomāli dominanta slimība, kas izraisa krasu kopējā holesterīna daudzuma, kā arī zema blīvuma lipoproteīnu paaugstināšanos. Pacienti, kas ir homozigotiski, ar šo slimību nedzīvo ilgāk par 30 gadiem.

Pazīmes un simptomi, ko novēro pie šīs saslimšanas, ir išēmiska sirdskaite, cerebrovaskulārie traucējumi, aortas vārstuļu stenoze, kā arī citas sirds un asinsvadu slimības, saišu iekaisumi vai sāpes locītavās. Ādai novēro bojājumus, veidojas ksantomas.

## Klasifikācija
Izšķir vairākus ģimenes hiperholesterinēmijas paveidus:
* Mutācija izpaužas zema blīvuma lipoproteīna (ZBL) receptoram. Šis defekts ir biežākais iemesls ģimenes hiperholesterinēmijai (biežums populācijā — 1:500). Rezultātā šūna neuzņem holesterīnu, ko pārnēsā ZBL, un tas uzkrājas. Receptora kodējošais gēns lokalizējas 19. hromosomas īsajā plecā. Tas satur 18 eksonus un ietver sevī 45kb. Ir zināmas vairāk par 1000 dažādām mutācijām receptoram.

* Apoproteīns B (ApoB) ir galvenā proteīna daļa lipoproteīnā un tā mutācija arī ir biežs iemesls ģimenes hiperholesterinēmijas attīstībā (1:1000). Apoproteīna kodējošais gēns atrodas 2. hromosomā un ir 21,08-21,12 Mb liels. Mutācija, kas biežāk izraisa ģimenes hiperholesterinēmiju, ir aizvietošanas mutācija, nomainot arginīnu un glutamīnu. Mutācija atrodas proteīna daļā, kas normā sasaistās ar ZBL receptoru , un rezultātā lipoproteīns nepiesaistās pie receptora.
* PCSK9 gēna mutācija, kas izraisa slimību, samazina ZBL receptoru daudzumu uz aknu šūnām. Biežums populācijā ir 1:2500. Gēns atrodas 1. hromosomā un kodē no 666 aminoskābēm sastāvošo proteīnu, kas veidojas aknās.
* Atšķirībā no citiem gēniem, kas izraisa slimību ARH jeb LDLRAP1 gēna mutācija izpaužas autosomāli recesīvi. Proteīna, ko kodē šīs gēns, funkcija vēl nav noskaidrota, bet tā ir saistīta ar ZBL receptoriem. Pacientiem ar šo mutāciju simptomi izpaužas stiprāk, nekā heterozigotām pēc autosomāli dominantās ĢH.

## Ārstēšana
2013. gada augusta EAS (*Europian Artherosclerosis Society*) publicēja apgalvojumus par skrīninga veikšanu un heterozigotu ārstēšanu. Skrīningu iesaka veikt pacientiem ar pozitīvu ģimenes vēsturi, tiem sasniedzot 16 gadu vecumu. Pieaugušajam, kura plazmā vairāk par 8 mmol/L holesterīna (bērnam vairāk par 6 mmol/L), agrīnas koronārās sirds slimības vai cīpslu ksantomu veidošanās. Latvijā skrīnings šai slimībai netiek veikts.

Viens no slimības ārstēšanas veidiem ir statīna lietošana, uz kuru organisms reaģē, ražojot vairāk ZBL receptoru. Homozigotiskajiem slimniekiem veic arī aknu transplantāciju. Pacientiem iesaka ievērot īpašu uzturu un ar pārtiku neuzņemt vairāk holesterīna. Nākotnē iespējams lietot gēnu terapiju.

## Atsauces
Muiža dzīvniekiem

**"Muiža dzīvniekiem"** () ir britu dabaspētnieka Džeralda Darela grāmata, kas izdota 1964. gadā. Tajā autors mākslinieciski izteiksmīgi ieskicē vairākus sevis izveidotā Džērsijas zoodārza iemītniekus. Grāmatu ilustrējis angļu mākslinieks Ralfs Tompsons. 

Grāmatā Darels popularizēja savu zoodārzu, kā arī centās veicināt sabiedrības izpratni par dzīvnieku aizsardzības nepieciešamību un zoodārzu nozīmi tajā. Daiļdarba nobeigumā autors par to raksta:"*...ja mēs ar saviem pūliņiem varam paglābt no iznīcības kaut sīku daļiņu apdraudēto dzīvnieku un ar savu darbu radīt cilvēkos interesi par sugu saglabāšanas nepieciešamību, tad mūsu darbs nebūs bijis veltīgs*".

Latviski grāmatu 1971. gadā laida klajā izdevniecība "Liesma", un publikācija ietver divas atsevišķas Darela grāmatas. "Muiža dzīvniekiem" ir izdevuma otrā daļa, savukārt pirmā daļa ir angliski 1960. gadā izdotā "Zvērudārzs manā bagāžā". Abas grāmatas ietilpa padomju laikā populārā publikāciju sērijā "Apvārsnis".

## Atsauces
Proteju dzimta

**Proteju dzimta** (*Proteidae*) ir ūdenī dzīvojošu astaino abinieku (*Caudata*) dzimta, kas apvieno 6 mūsdienās dzīvojošas abinieku sugas un kas tiek iedalītas 2 ģintīs. Proteji (*Proteus*) izplatīti Balkānu pussalā, Eiropā, bet ūdenssuņi (*Necturus*) Ziemeļamerikā, sākot ar Kanādas centrālo daļu, cauri ASV centrālajai daļai, austrumos sasniedzot Ziemeļkarolīnu, bet dienvidos Misisipi un Džordžiju.

## Kopīgās īpašības
[thumb|left|220px|[Ūdenssuns (*Necturus maculosus*) siltā ūdenī izpleš žaunas, lai palielinātu virsmu skābekļa uzņemšanai]]
Proteju dzimtas sugas ir ūdenī dzīvojoši dzīvnieki, kas atšķirībā no daudzām citām salamandrām, kļūstot pieaugušas, nezaudē savas žaunas, neskatoties uz to, ka tām attīstās arī plaušas. Šāda veida attīstību sauc par pedomorfozi — agrās attīstības stadijas pazīmju sagalbāšanās pieaugušā organismā. Plaušām praktiski gandrīz nav nozīmes šo dzīvnieku elpošanā, jo šie dzīvnieki nekad nepamet ūdeni. Pieauguša īpatņa žaunas atgādina zivju žaunas, bet atšķiras ar to, ka tās ir ārējas un tās nenosedz žaunu vāki. Žaunas ir koši sarkanas un aukstā, ar skābekli bagātā ūdenī tās tiek piespiestas pie ķermeņa. Siltākos un ar skābekli nabadzīgākos ūdeņos žaunas paveras, lai stimulētu ūdens plūsmu un palielinātu žaunu virsmu skābekļa uzņemšanai. Ūdenssuņi skābekli uzņem arī caur ādu un ļoti retos gadījumos, ieelpojot gaisu pie ūdens virsmas. 

Proteju dzimtas sugas ir gara, slaida auguma abinieki ar laterāli saspiestu astes spuru. To ķermeņa garums 28—40 cm. Vēl viena īpašība, kas proteju dzimtas abiniekus atšķir no pārējām salamandrām, ir plakstiņu neesamība, Eiropas protejs turklāt ir akls.

## Dzīves veids
Proteju dzimtas sugas barojas ar dažādiem ūdens bezmugurkaulniekiem (kukaiņiem, vēžveidīgajiem, gliemjiem, tārpiem) un nelielām zivtiņām, un to ikriem. Ir ļoti maz zināms par šīs dzimtas sugu vairošanos. Iespējams, Eiropas protejam dzimst dzīvi mazuļi. Ūdenssuņi dzimumbriedumu sasniedz 4—6 gadu vecumā un dzīvo līdz 20 gadiem, bet Eiropas protejs, kas ir vienīgā proteju ģints suga, dzīvo līdz 58 gadiem, dažiem īpatņiem dzīvojot ilgāk pat par 100 gadiem.

## Sistemātika
**Proteju dzimta** (*Proteidae*)
*Proteji (*Proteus*)
**Eiropas protejs (*Proteus anguinus*)
*Ūdenssuņi (*Necturus*)
**Alabamas ūdenssuns (*Necturus alabamensis*)
**Mazais ūdenssuns (*Necturus punctatus*)
**Nūsas ūdenssuns (*Necturus lewisi*)
**Raibais ūdenssuns (*Necturus beyeri*)
**Ūdenssuns (*Necturus maculosus*)

## Atsauces

## Ārējās saites
*Tolweb: Proteidae 
*ADW: Olms, Waterdogs, Mudpuppies
Eiropas Rekonstrukcijas un attīstības banka

**Eiropas Rekonstrukcijas un attīstības banka** (ERAB) (; EBRD) ir 1991. gadā izveidota starptautiska institūcija, kuras mērķis ir sekmēt pāreju uz tirgus ekonomiku un veicināt uzņēmējdarbības attīstību Centrālās un Austrumeiropas valstīs. ERAB apvienojušies 64 biedri (62 dalībvalsts, kā arī Eiropas Kopiena un Eiropas Investīciju banka). Tās centrālā pārstāvniecība atrodas Londonā.

## Vēsture
Pēc Eiropas Padomes apstiprināšanas Strasbūrā 1989. gada decembrī Parīzē 1990. gada 29. maijā tika parakstīts Eiropas Rekonstrukcijas un attīstības bankas dibināšanas līgums un stājās spēkā 1999. gada 28. martā.

## Darbības mērķis
ERAB galvenais mērķis ir veicināt pāreju uz tirgus orientētu ekonomiku, sekmēt privātās un uzņēmējdarbības iniciatīvas Centrāleiropas un Austrumeiropas valstīs. Banka finansē projekta kreditēšanas un administrēšanas vajadzības, aizņemoties finanšu resursus starptautiskajā kapitāla tirgū.

Pašreiz ERAB darbojas 34 valstīs. Lai koordinētu vietējās aktivitātes, šajās valstīs darbojās reģionālie ERAB biroji.

## Atsauces
Reta sindroms

**Reta sindroms** ir ar X hromosomu saistīta dominantā patoloģija, kas saistīta ar pelēkās vielas attīstības traucējumiem, kas skar sievietes (vīriešiem gandrīz vienmēr letāls). 95% gadījumos mutācija ir *de novo* MECP2 gēnā. Uzskata, ka mutācija notiek tēva spermatoģenēzē. Simptomi parādās 6.—18. mēnesī. Klīniskās pazīmes ir mazas plaukstas un pēdas, samazināts galvas augšanas ātrums (reizēm mikrocefālija) un tipiskas roku kustības, piemēram, bāž rokas mutē. Ap 80% pacientu ir lēkmes, parasti nav runas spējas un puse nevar staigāt. Var nodzīvot pat līdz 40 gadiem, lielākoties mirst no lēkmēm un sirds apstāšanās.

## Atsauces
Vite

**Vite** var būt:

* Vite — apdzīvota vieta Mālpils pagastā;
* vācu izcelsmes uzvārds (). Personas ar šādu uzvārdu:
** Augusts Vite (1876—1969), latviešu arhitekts;
** Oto Vite (*Otto Witte*; 1868—1958), vācu cirka akrobāts, kurš apgalvoja, ka bijis Albānijas karalis Oto I;
** Sergejs Vite (*Сергей Витте*; 1849—1915), vācbaltiešu izcelsmes Krievijas Impērijas valstsvīrs un politiķis.
Normatīvā pieeja

**Normatīvā teorija** terminu nozīmi un to skaidrojumu neņem vērā, tā nošķir esamību un būtību no faktiem, to aizstājot ar to, ka esība var pastāvēt tikai caur personisko pieredzi un paša pārbaudītajām lietām un darbībām. Vienīgais apstāklis, kas ir jāņem vērā un ir svarīgs, kādas ir attiecības vispārinājumiem, kas izriet no personiskās pieredzes, kuri tiek izmantoti, lai sakārtotu un notiktu pieredzes grupēšana.

Normatīvisms ir nozīmīgs komponents politisko jēdzienu aprakstīšanā, tas palīdz skaidrot, kāda loma tiek piešķirta sociālajai dzīvei

Normatīvās pieejas viens no galvenajiem jautājumiem uz ko tā tiecas atbildēt, ir — "Kas ir taisnīgums?".

## Vēsture
Normatīvās teorijas aizsākumi ir Senajā Grieķijā, kad Aristotelis un Platons uzdeva jautājumu par ideālo dzīves modeli un ideālo politisko kārtību, tās attīstības gaita stiepjas līdz pat mūsdienām, vēsturiski tā saistāma ar morālo un filozofisko politiku.

Klasiskās normatīvās teorijas beigas meklējamas 20. gadsimta beigās, teorētiķiem nonākot pie secinājuma, ka politiskā filozofija un spriešana par labāku dzīves un valsts pārvaldes formu ir bezjēdzīga laika tērēšana, kas neko nesniedz politiskās zinātnes attīstībai.

### Normatīvā pieeja starptautisko attiecību kontekstā
Normatīva pieeja starptautiskajās attiecībās neapskata pašreizējo situāciju, bet gan pēta, kas būtu jābūt — kā pasaulei būtu jāveidojas un caur kādām vērtībām tiktu pieņemti lēmumi.

## Atsauces
Marsels Kints

**Marsels Kints** (; , Zvevegema &ndash; , Kortreika) bija profesionāls Beļģijas šosejas riteņbraucējs, kurš karjeras laikā no 1935. līdz 1951. gadam uzvarēja 31 sacensībā. Lielākās viņa uzvaras bija 1938. gadā, kad viņš kļuva par Pasaules čempionu, uzvarēja trijos *[[1938. gada Tour de France|Tour de France]]* posmos un sezonas kopvērtējuma ieskaitē.

Kints specializējās viendienas klasiskajās sacensībās un uzvarēja Parīze—Rubē, Gente—Vevelgema un Parīze—Brisele. Viņš ir vienīgais braucējs, kurš trīs reizes pēc kārtas uzvarējis *[[La Flèche Wallonne]]* sacensībās.

## Atsauces

## Ārējās saites
Zubrži

**Zubrži** () ir pilsēta Čehijā, Zlīnas apgabala Vsetīnas apriņķī, Morāvijas Valahijas reģionā.

## Vēsture
Rakstos pirmoreiz minēta 1310. gadā. Ilgu laiku pilsēta atradās Hābsburgu impērijas sastāvā. No 1918. gada — Čehoslovākijā. Kopš 1993. gada — Čehijā.
Zlīnas apriņķis

**Zlīnas apriņķis** () ir Čehijas Zlīnas apgabala administratīvā iedalījuma vienība. Robežojas ar Zlīnas apgabala Uherske Hradištes, Kromeržīžas un Vsetīnas apriņķiem, kā arī Slovākiju.
Dižiere

**Dižiere** (arī **Pilsezers**, Dižezers, Dižieres ezers, Dižieriņezers, Lielais ezers, Pils ezers, Stiklu ezers) ir brūnūdens ezers Ventspils novada Puzes pagastā. Izvietojies Stiklu ezeru grupā dienvidos no Stiklu ciema glaciokarsta ieplakā. Ezerā viena 0,12 ha liela sala. Krasti zemi, slīpi, dibens — smilšains. Ietek trīs grāvji, tajā skaitā no Dziļenes ezera rietumos, iztek Veciere uz Mazieres ezeru un tālāk uz Raķupi. Ezerā mīt līdaka, plaudis, rauda, asaris, līnis, zutis. Ziemeļu krastā peldvieta un atpūtas vieta.

## Atsauces
Sārnates ezers

**Sārnates ezers** (arī **Dižezers**, Sarnates ezers, Sarnātes ezers, Sembas ezers, Sembu ezers) ir sekls ezers Ventspils novada Jūrkalnes pagastā. Izvietojies pagasta ziemeļaustrumos Sārnates purvā pie robežas ar Užavas un Ziru pagastiem bijušajā Litorīnas jūras lagūnā. Ezera krasti zemi, nav pieejami, dibenā — 0,3—1,3 m biezs kūdras slānis, zem kura mālsmilts un māls, vietām — plūstoša smilts.

Agrāk no ezera iztecēja Sārnate uz Užavu. Ezers nolaists 1960. gados, cauri izrokot novadgrāvi, lai nosusinātu apkārtējos mežus. Pēc tam ezers aizauga ar pļavu veģetāciju, krūmiem, niedrēm. Atjaunots 2004. gada jūlijā. Gar ezera austrumu malu ir apvadkanāls ar noteci uz Vičaku. Mīt līdaka, asaris, ausleja, līnis. Daudz pīļu un citu ūdensputnu. Ar ezeru robežojas dabas liegums «Sārnates purvs».

## Atsauces
Lielais ezers

**Lielais ezers** var būt:
* Lielais ezers - ezers Apes pagastā
* Aijažu ezera cits nosaukums
* Dižieres cits nosaukums
* Lielezera cits nosaukums
* Plaudeiša ezera cits nosaukums
* Rokolu ezera cits nosaukums
* Ruskuļu ezera cits nosaukums
* Stupēnu ezera cits nosaukums
Pils ezers

**Pils ezers** var būt:
* Dižieres cits nosaukums
* Pils ezers — ūdenstilpe Ārlavas pagastā
* Pilsezera cits nosaukums
Pilsezers

**Pilsezers** var būt:
* Dižieres cits nosaukums
* Pilsezers — ūdenstilpe Alsungas pagastā, Kuldīgas novadā
* Pīri ezera cits nosaukums
Rīgas apkaimju uzskaitījums

[thumbnail|[Rīga]]
**Rīgas apkaimju uzskaitījums** apkopo visas Rīgas apkaimes, kuru izveidi Rīgas attīstības plānā 2006. – 2018. gadam ierosināja Rīgas domes pilsētas attīstības departaments.

Apkaimes jēdzienu izmanto kopš 2007. gada, lai Rīgas pilsētu raksturotu teritoriāli, jo iepriekš lietotais jēdziens "mikrorajons" bija arhitektonisks un grūti piemērojams tādās vēsturiskajās pilsētas daļās kā, piemēram, Torņakalns, Vecpilsēta vai Grīziņkalns. Šo jēdzienu skaidroja kā piemērota lieluma apdzīvotu vidi, kam ir sava apkalpe, identitāte un raksturs, kas izriet no apbūves veida, fiziskajām robežām, ainavas un iedzīvotāju kopības izjūtas.

## Uzskaitījums

## 1934. gada apkaimes (rajoni)
1934. gadā Rīgas pilsētu sadalīja 40 administratīvajos rajonos: 
* Vecpilsēta, Bulvāri, Vidzeme,  
* Avoti, Latgale, Grīziņkalns, Dārziņi, 
* Ganības, Sarkandaugava, Osta, Vecmīlgrāvis, Jaunmīlgrāvis, Meža parks, Čiekurkalns, Zemitāni, Sils, Jugla, Purvciems, 
* Jāņciems, Ķengarags, 
* Salas, Torņakalns, Āgenskalns, Ķīpsala, 
* Zasulauks, Ilģeciems, Spilve, Bolderāja, Daugavgrīva, Buļļu muiža, Kleistes muiža, Lāčupe, Anniņmuiža, 
* Zolitūde, Šampetris, Bieriņi, Līvciems, Ziepniekkalns, Katlakalns, 
* Jaunciems.

## Atsauces

## Ārējās saites
*Paula Gulbinska, Sandra Kropa (2016. gada 8. septembris). Rīgas apkaimju nosaukumi. Ko tie liecina par šo vietu vēsturi un cilvēku dzīvi te? *Zināmais nezināmajā*. Latvijas Radio 1. Lsm.lv. Skatīts: 2016. gada 17. septembrī.
Veronas "Chievo"

**Veronas "Chievo"** (pilns nosaukums ) ir Itālijas futbola klubs, kas ir bāzēts Veronas priekšpilsētā Kjēvo. Klubs ir dibināts 1929. gadā, pašlaik tas spēlē Itālijas futbola čempionāta B sērijā. Mājas spēles klubs aizvada Markantonio Bentegodi stadionā Veronā.

2000.—2001. sezonā izcīnot 3. vietu Itālijas futbola čempionāta B sērijā, klubs pirmoreiz ieguva tiesības startēt Itālijas futbola augstākajā līgā — A sērijā.
Debijas sezonā (2001.—2002.) A sērijā tika izcīnīta 5. vieta. Pēc neveiksmīgās 2006.—2007. sezonas (18. vieta) komanda noslīdēja uz Itālijas futbola čempionāta B sēriju, kur uzreiz nākamajā sezonā tika izcīnīts čempionu tituls un klubs atgriezās augstākajā līgā. Augstākais sasniegums A sērijā — 4. vieta 2005.-2006. sezonā.

## Sasniegumi
* **[[Itālijas futbola čempionāta B sērija|B sērija]]**
** Čempioni (1): 2007–08
* **C1 sērija**
** Grupas uzvarētāji (1): 1993–94
* **C2 sērija**
** Grupas uzvarētāji (1): 1988-89

## Atsauces

## Ārējās saites

* Oficiālā kluba vietne ,
Kenwood

***Kenwood*** ir virtuves ierīču ražotājs, kas darbojas 44 valstīs. Uzņēmuma izcelsmes vieta ir Anglija, tas pieder "De’Longhi Group". "Kenwood" izstrādā, ražo un pārdod virtuves ierīces, ieskaitot mikserus, blenderus, virtuves kombainus, tējkannas un tosterus.

Uzņēmumu nodibināja Kenets Meinards Vuds () 1947. gadā Vokingas mazpilsētā, ražošanu uzsākot garāžā. Viņa iecere bija atvieglot sievietes darbu virtuvē, izstrādājot ierīces, kas aiztaupa pūles. 1962. gadā uzņēmums pārauga savu sākotnējo rūpnīcas teritoriju un pārcēlās uz Heventu, kurā tas darbojas vēl šodien.

## Vēsture

**1940. gadi**

Pirmais "Kenwood" produkts bija jauns izgudrojums — tosteris, ko ieviesa Kenets Vuds. Tirgū tas ienāca 1947. gadā ar nosaukumu "A100". Eiropā tā bija pirmā šāda veida ierīce, kas ļāva nepieskaroties apcept maizi no abām pusēm.

**1950. — 1960. gadi**

Pēc trīs gadiem 1950. gadā izstādē "Ideal Home Exhibition" parādījās pirmā "Kenwood Chef" virtuves ierīce. Šī ierīce bija izstrādāta, lai tiktu galā ar visgrūtākajiem virtuves uzdevumiem. Ierīcei bija trīs atveres ar dažādiem ātrumiem, kas patērētājiem ļāva pagatavot dažādus ēdienus. Nedēļas laikā pēc iznākšanas lielveikalā "Harods" tā tika pilnībā izpārdota. Līdz 1960. gadiem "Kenwood Chef" piedzīvoja veiksmi visā pasaulē.

**1970. — 1980. gadi**

"Kenwood" bija arī pirmais ražotājs, kas saviem produktiem ieviesa elektrisko ātruma regulēšanu — funkciju, ko apguva 1973. gadā. Uzņēmuma pirmais virtuves kombains tika izlaists 1979. gadā. Lai apmierinātu pieaugošo pieprasījumu, 1989. gadā uzņēmums sāka ieguldīt līdzekļus savas pirmās rūpnīcas izveidošanā Ķīnā.

**1990. — 2000. gadi**

1997. gadā 81 gada vecumā Kenets Vuds pēc neilgas slimības aizgāja mūžībā. Šobrīd uzņēmumam ir vairāk nekā 80 starptautisku izplatītāju. 2000. gadā "Kenwood" pievienojās "De’Longhi" grupai.
2009. gadā "Kenwood" izlaida "Cooking Chef" — pirmo ierīci ar iebūvētu indukcijas sildelementu, kas vienlaikus cep un maisa.
Sākotnējam "Kenwood Chef" izstrādātājam Kenetam Grendžam [Kenneth Grange], 2013. gadā tika piešķirts bruņinieka tituls par ieguldījumu dizaina nozarē.

## Produkti
"Kenwood" produkti iedalāmi šādās kategorijās:
* virtuves ierīces;
* ierīces ēdienu un dzērienu pagatavošanai (virtuves kombaini, blenderi, sulu spiedes);
* ierīces brokastu pagatavošanai (tējkannas tosteri, kafijas automāti).

Īru alkoholisko saldkrējuma dzērienu "Baileys" sākotnēji izstrādāja, izmantojot "Kenwood" mikseri.

## Dizains un tehnoloģijas
Tagad uzņēmumu pazīst pēc kvalitatīviem produktiem, kas kalpo vairākām dzimtas paaudzēm. BBC ziņo, ka pēc 40 gadiem "Chef" ierīces joprojām vēl tiek lietotas.

## Atsauces

## Ārējās saites
* Kenwood Oficiālā interneta vietne